

**Жаңабазар ауылы округінің Жылыбұлақ елді мекенінің шекарасына өзгеріс енгізу туралы**

Бірлескен Оңтүстік Қазақстан облысы Қазығұрт аудандық мәслихатының 2011 жылғы 1 шілдедегі N 44/331-IV Шешімі және Оңтүстік Қазақстан облысы Қазығұрт ауданы әкімиятының 2011 жылғы 1 шілдедегі N 2 Қаулысы. Оңтүстік Қазақстан облысы Қазығұрт ауданының Әділет басқармасында 2011 жылғы 28 шілдеде N 14-6-140 тіркелді

      Қазақстан Республикасының 2003 жылғы 20 маусымдағы Жер кодексінің 108-бабының 5-тармағына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 және 31-баптарына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 12-бабының 3-тармағына сәйкес аудандық мәслихат **ШЕШІМ ЕТТІ** және аудан әкімдігі **ҚАУЛЫ ЕТЕДІ:**  
      1. Жаңабазар ауылы округі әкімінің пікірін ескере отырып, Жаңабазар ауылы округі, Жылыбұлақ елді мекенінің - 102,0 гектар жеріне қосымша – 2,0 гектар жайылым жерлері қосылып, жалпы аумағы – 104,0 гектар жерлерге ұлғайтылып елді мекеннің шекарасына өзгеріс енгізілсін.  
      2. Осы бірлескен аудандық мәслихаттың шешімі және аудан әкімдігінің қаулысы алғашқы ресми жарияланған күннен он күнтізбелік күн өткеннен кейін қолданысқа енгізіледі.

*Аудан әкімінің міндетін атқарушы           М.М.Момынов*

*Аудандық мәслихат сессиясының төрағасы     К.Қ.Төреқұлов*

*Аудандық мәслихат хатшысы                  А.Ж.Омаров*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК